Az együttes először 2018. május 10-én lépett színpadra a 63. Eurovíziós Dalfesztivál második elődöntőjében, a máltai Christabelle után és a lett Laura Rizzotto előtt, tizenharmadikként. A telefonos szavazatok és a nemzetközi zsűrik pontjai alapján az együttes bekerült a május 12-én megrendezett döntőbe, ahol huszonegyedikként léptek színpadra, a svéd Benjamin Ingrosso után és az izraeli Netta előtt. A döntőben a 21. helyet szerezték meg, a zsűri pedig a produkciónak ítélte a legjobb effektekért járó Buzz Awardot.